z 27. júna 2003,

**ktorým sa mení a dopĺňa zákon Národnej rady Slovenskej republiky č. 289/1995 Z.z. o dani z pridanej hodnoty v znení neskorších predpisov**

Národná rada Slovenskej republiky sa uzniesla na tomto zákone:

Čl. I

 Zákon Národnej rady Slovenskej republiky č. 289/1995 Z.z. o dani z pridanej hodnoty v znení zákona Národnej rady Slovenskej republiky č. 200/1996 Z.z., zákona Národnej rady Slovenskej republiky č. 386/1996 Z.z., zákona č. 371/1997 Z.z., zákona č. 60/1999 Z.z., zákona č. 153/1999 Z.z., zákona č. 342/1999 Z.z., zákona č. 246/2000 Z.z., zákona č. 524/2001 Z.z., zákona č. 555/2001 Z.z., zákona č. 511/2002 Z.z., zákona č. 637/2002 Z.z. a zákona č. 144/2003 Z.z. sa mení a dopĺňa takto:

1. V § 4 ods. 6 sa slová „Odpočet dane platiteľ uplatní“ nahrádzajú slovami „Platiteľ odpočíta daň“.

2. V § 7 odsek 7 znie:

„(7) Základom dane pri zdaniteľných plneniach podľa zmluvy o kúpe prenajatej veci15) sú celkové sumy jednotlivých splátok bez dane dohodnuté v zmluve o kúpe prenajatej veci.“.

3. V § 7 sa vypúšťajú odseky 10 a 11. Doterajší odsek 12 sa označuje ako odsek 10.

4. V § 8 sa vypúšťa odsek 6.

5. § 10 vrátane nadpisu znie:

„§ 10

Sadzba dane

Sadzba dane je 19 %.“.

6. V § 11 ods. 2 sa vypúšťa slovo „príslušnej“.

7. V § 11 ods. 3 sa vypúšťajú slová „príslušnou“ a „príslušnej“.

8. V § 11 ods. 4 sa vypúšťajú slová „príslušnou“ a „príslušnej“.

9. V § 12 ods. 2 sa vypúšťajú slová „príslušnou“ a „príslušnej“.

10. § 13 sa dopĺňa odsekom 8, ktorý znie:

„(8) Ak platiteľ prijme akúkoľvek platbu za zdaniteľné plnenie, a to aj čiastočnú, pred dňom uskutočnenia zdaniteľného plnenia podľa odsekov 1 až 7 s výnimkou vývozu tovaru podľa § 37, deň prijatia platby sa považuje za deň uskutočnenia zdaniteľného plnenia v rozsahu prijatej platby, pričom sa primerane uplatní § 7 a 15. Ustanovenia odsekov 1 až 7 nie sú týmto dotknuté.“.

11. V § 15 odsek 4 znie:

„(4) Ak súčasťou zdaniteľného plnenia je aj zdaniteľné plnenie oslobodené od dane, musí sa v daňovom doklade uviesť výška ceny bez dane a výška dane celkom oddelene od výšky ceny zdaniteľného plnenia oslobodeného od dane. Ustanovenie tohto odseku sa nepoužije na zdaniteľné plnenie podľa § 13 ods. 6.“.

12. § 15 sa dopĺňa odsekmi 7 a 8, ktoré znejú:

 „(7) Ak platiteľ, ktorý dodáva tepelnú energiu, elektrickú energiu, plyn a vodu, prijme v jednom zdaňovacom období viac platieb za zdaniteľné plnenie, môže vyhotoviť za toto zdaňovacie obdobie súhrnný daňový doklad.

 (8) Ak platiteľ uskutočňuje zdaniteľné plnenie, za ktoré vyhotovil daňový doklad podľa odseku 6 a prijme splátku alebo jej časť pred dohodnutým dňom splatnosti tejto splátky v zdaňovacom období, v ktorom mala byť splátka zaplatená, nie je povinný vyhotoviť iný daňový doklad, ako daňový doklad vyhotovený podľa odseku 6.“.

13. V § 16 odsek 3 znie:

„(3) Ak súčasťou zdaniteľného plnenia je aj zdaniteľné plnenie oslobodené od dane, musí sa v zjednodušenom daňovom doklade uviesť výška ceny vrátane dane a sadzba dane oddelene od výšky ceny zdaniteľného plnenia oslobodeného od dane.“.

14. V § 16 ods. 4 sa slová „uplatnenia odpočtu“ nahrádzajú slovom „odpočítania“.

15. V § 19 ods. 2 písm. b) znie:

„b) pri oprave sadzby dane.“.

16. V § 19 ods. 3 písm. b) znie:

„b) pri oprave sadzby dane.“.

17. V § 20 ods. 5 písm. a) sa vypúšťajú slová „s výnimkou prenájmu osobného automobilu na základe zmluvy o kúpe prenajatej veci, keď platiteľ môže odpočítať daň len z prirážky, ktorá je súčasťou dohodnutej splátky“.

18. V § 20 ods. 6 znie:

„(6) Platiteľ, ktorý kupuje osobné automobily na účely ich ďalšieho predaja alebo nájmu a kúpa a predaj osobných automobilov a nájom osobných automobilov je predmetom podnikania platiteľa, môže odpočítať daň pri ich kúpe, ako aj pri kúpe tovaru tvoriaceho ich príslušenstvo vrátane montáže.“.

19. V § 20 ods. 7 sa slová „a to formou zmluvy o kúpe prenajatej veci“ nahrádzajú slovami „alebo nájmu“ a vypúšťajú sa slová „príslušnou“ a „príslušnej“.

20. V § 20 sa vypúšťa odsek 14.

21. V § 21a ods. 2 sa vypúšťajú slová „č. 3“.

22. V § 21a ods. 3 sa vypúšťajú slová „č. 3“.

23. V § 23 odsek 1 znie:

„(1) Ak v zdaňovacom období vznikne platiteľovi nadmerný odpočet, odpočíta platiteľ nadmerný odpočet od vlastnej daňovej povinnosti v nasledujúcom zdaňovacom období. Ak platiteľ nemôže odpočítať nadmerný odpočet od vlastnej daňovej povinnosti v nasledujúcom zdaňovacom období, daňový úrad vráti neodpočítaný nadmerný odpočet alebo jeho neodpočítanú časť na základe žiadosti o vrátenie nadmerného odpočtu. Žiadosť možno podať najskôr pri podaní daňového priznania za zdaňovacie obdobie nasledujúce po zdaňovacom období, v ktorom nadmerný odpočet vznikol. Daňový úrad vráti nadmerný odpočet alebo jeho neodpočítanú časť do 30 dní od podania žiadosti o vrátenie nadmerného odpočtu“.

24. V § 23 sa vypúšťa odsek 2. Doterajší odsek 3 sa označuje ako odsek 2.

25. V § 23 ods. 2 sa slová „odsekov 1 a 2“ nahrádzajú slovami „odseku 1“.

26. V § 24 ods. 1 druhá veta znie:

„Tieto záznamy vedie podľa zdaniteľných plnení, pri ktorých sa uplatňuje daň a podľa plnení oslobodených od dane.“.

27. Doterajší text § 34 sa označuje ako odsek 1 a dopĺňa sa odsekom 2, ktorý znie:

„(2) Od dane je oslobodená aj činnosť spočívajúca v zabezpečení prevádzkovania lotérii a iných podobných hier, ktorá je vykonávaná v mene a na účet osoby, ktorá má povolenie na prevádzkovanie lotérii a iných podobných hier podľa osobitného predpisu46). Zabezpečením prevádzkovania lotérií a iných podobných hier sa rozumie príjem stávok, predaj žrebov, výplata výhier a ďalšie služby priamo s nimi spojené, poskytované mandatárom.“.

28. V § 38 ods. 2 písmeno a) sa za slová „o služby cestovných kancelárií“ vkladá čiarka a slovo „agentúr“ a číselný kód „74.84.15“ sa nahrádza číselným kódom „74.87.15“.

29. V § 43 ods. 6 sa slovo „odpočet“ nahrádza slovom „odpočítanie“.

30. V § 43 ods. 9 sa slová „uplatnený odpočet dane alebo jeho“ nahrádzajú slovami „odpočítanú daň alebo jej“ a slová „Uplatnený odpočet dane alebo jeho“ nahrádzajú slovami „Odpočítanú daň alebo jej“.

31. V § 46c nadpis znie:

„Osobitná úprava uplatňovania dane cestovnými kanceláriami a cestovnými agentúrami“.

32. V § 46c ods. 1 úvodná veta znie: „Platiteľ, ktorý prevádzkuje cestovnú kanceláriu alebo cestovnú agentúru (ďalej len „cestovná kancelária“) a vo svojom mene obstaráva jednotlivé služby cestovného ruchu alebo ich kombinácie pre zákazníkov, uplatňuje daň pri ich predaji zákazníkom takto:“.

33. V § 46c odsek 2 znie:

 „(2) Službami cestovného ruchu podľa odseku 1 sú osobná doprava cestujúcich, ubytovanie, stravovanie, služby sprievodcu a ďalšie služby určené pre osobnú spotrebu účastníkov cestovného ruchu.“.

34. V § 46c ods. 3 sa za slovom „kancelárie“ vypúšťa čiarka a slová „ktorý podlieha sadzbe dane 14 %“.

35. V § 46c odsek 9 znie:

 „(9) Platiteľ, ktorý prevádzkuje cestovnú kanceláriu, použije postup podľa odsekov 1 až 6 len pri predaji služieb cestovného ruchu, ak nie sú objednané iným platiteľom na jeho podnikateľské účely.“.

36. V § 49 odsek 5 znie:

 „(5) Sadzba dane pri dovezenom tovare je 19 %.“.

37. Za § 55e sa vkladá § 55f s nadpisom a § 55g, ktoré znejú:

„§ 55f

Prechodné ustanovenia k úpravám účinným od 1. januára 2004

(1) Pri oprave základu dane podľa § 18 vzťahujúcej sa na zdaniteľné plnenie uskutočnené do 31. decembra 2003 použije platiteľ sadzbu dane platnú v čase vzniku daňovej povinnosti pri pôvodnom zdaniteľnom plnení.

(2) Na nadmerný odpočet uplatnený za zdaňovacie obdobia do 31. decembra 2003 sa vzťahuje § 23 zákona účinného do 31. decembra 2003.

§ 55g

Osvedčenie o registrácii vydané platiteľovi daňovým úradom podľa § 4 je platné do dňa nadobudnutia platnosti zmluvy o pristúpení Slovenskej republiky k Európskym spoločenstvám, ak do tohto dňa nebola zrušená registrácia platiteľa podľa § 43. Daňový úrad vydá platiteľovi nové osvedčenie najneskôr do nadobudnutia platnosti zmluvy o pristúpení Slovenskej republiky k Európskym spoločenstvám a toto osvedčenie bude platné odo dňa nadobudnutia platnosti zmluvy o pristúpení Slovenskej republiky k Európskym spoločenstvám.“.

38. Príloha č. 1 a príloha č. 2 sa vypúšťajú. Z označenia prílohy č. 3 sa vypúšťajú slová „č. 3“.

Čl. II

Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona Národnej rady Slovenskej republiky č. 289/1995 Z.z. o dani z pridanej hodnoty, ako vyplýva zo zmien a doplnení vykonaných zákonom Národnej rady slovenskej republiky č. 200/1996 Z.z., zákonom Národnej rady slovenskej republiky č. 386/1996 Z.z., zákonom č. 371/1997 Z.z., zákonom č. 60/1999 Z.z., zákonom č. 153/1999 Z.z., zákonom č. 342/1999 Z.z., zákonom č. 246/2000 Z.z., zákonom č. 524/2001 Z.z., zákonom č. 555/2001 Z.z., zákonom č. 511/2002 Z.z., zákonom č. 637/2002 Z.z., zákonom č. 144/2003 Z.z. a týmto zákonom.

Čl. III

Tento zákon nadobúda účinnosť 1. augusta 2003, okrem bodov 2 až 9, 11, 13, 15 až 17, 19 až 26, 34, 36 až 38, ktoré nadobúdajú účinnosť 1. januára 2004.

prezident Slovenskej republiky

predseda Národnej rady Slovenskej republiky

predseda vlády Slovenskej republiky